**Milí rodičia,**

**od nového školského roka 2021/2022 nastávajú zmeny v poskytovaní dotácií na stravu v zmysle právnych úprav zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov (ďalej len „zákon o dotáciách“):**

* **ukončuje sa plošné poskytovania dotácií**na stravu v ZŠ a poslednom ročníku MŠ- „obedy zdarma“,
* **doplnenie novej skupiny detí**, ktoré majú nárok na poskytnutie dotácie. Novou skupinou detí, na ktoré bude možné poskytnúť dotáciu na stravu sú deti, ktoré žijú v domácnosti, ktorej členovia si neuplatnili, alebo nemohli uplatniť nárok na daňový bonus,
* **dotáciu môže poberať dieťa, ktoré** žije v domácnosti, ktorej sa poskytuje pomoc v hmotnej núdzi, alebo ktorej príjem je najviac vo výške sumy životného minima.

**Preto žiadame rodičov**, ktorých sa uvedené týka, aby odovzdali úradné potvrdenia na Obecný úrad vo Víťaze do 30. 7. 2021.

**Dotácia na stravu bude poskytnutá len ak predložíte**:

* potvrdenie, že dieťa žije v domácnosti, ktorej sa poskytuje pomoc v hmotnej núdzi: potvrdenie Vám na požiadanie vystaví Úrad práce, sociálnych vecí a rodiny v Prešove, oddelenie hmotnej núdze,
* potvrdenie, že dieťa žije v domácnosti, ktorej príjem je najviac vo výške sumy životného minima: potvrdenie Vám na požiadanie vystaví Úrad práce, sociálnych vecí a rodiny v Prešove, oddelenie hmotnej núdze,
* čestné vyhlásenie o neuplatnení nároku na sumu daňového zvýhodnenia na vyživované dieťa.

**Termín na predloženie vyššie uvedených potvrdení je do 30. 7. 2021 na Obecný úrad vo Víťaze .**